Uchańskid gravmæle hugd 1580–1583 av Jan Michałowicz av Urzędów i katedralen i Łowicz
**Jakub Uchański** av Radwanvåpenet (født 1502 i Uchanie i Den polsk-litauiske union; død 5. april 1581 i Łowicz) var sekretær og godsadministrator for Polens italienskfødte dronning Bona, fra 1551 biskop av Chełm, fra 1561 (eller 1557) biskop av Kujawia, og fra 1562 erkebiskop av Gniezno og dermed den polske katolske primas.

Liv og virke
------------

### Politisk virke

Han var nær rådgiver til kong Sigismund II Augustus, og støttet ham i mange av hans planer, som den å skille seg fra Katarina av Østerrike. Han støttet opp under pro-reform-leiren og var aktivt involvert i å omforme Den polsk-litauiske union til Det polsk-litauiske samvelde. Han representerte kong Sigismund II Augustus i forhandlinger med litauiske magnater i Vilna, og var med i den litauiske sejm i Bielsk Podlaski i 1564.

Han var en tid posivivt sinnet overfor tanken om å opprette en polsk nasjonalkirke, men det kom aldri til at han brøt med Roma. 

Han arbeidet også for en overenskomst med protestantene i kongeriket Polen. På grunn av sin holdning til protestantismen ble han til og med anklaget for kjetteri av pave Paul IV og ikke bekreftet i sitt embete.

Uchański oppgav aldri dsin katolske tro. Selv om hans innstilling til protestantene var nokså liberal, bar han politisk motstander av den kalvinistiske kronmarskalk Jan Firlej, særlig under de politiske kriser i 1570-årene (Firlej ønsket å nominere en protestantisk konge til een polske trone). Under de to interregnaene hans periode var i Uchański interrex, fra 1572 til 1573 og fra 1574 til 1575..

### Biskop

Det er ikke kjent hvilken biskop som ordinerte ham til biskop. 

I lang tid ble han betraktet som *forfader* til et stort antall av biskopene i den katolske kirke enn inn på 2000-tallet, som førte sin episkopalgenealogi tilbake til ham. Dette gjaldt særlig i det polske episkopat. 

Imidlertid har det blitt etablert at Jakub Uchański aldri tilhørte denne suksesjonslinjen. Den nye status er at den kan spores til en biskop Claudio Rangoni, som var pavelig nuntius i Polen fra 1598 til 1607, og tilhører Rebiba-linjen. 

Ettersom Jakub Uchański faktisk bispeviet i det minste to andre biskoper som i sin tur bispeviet andre, er det likevel en såkalt Uchanski-linje (se kategoriangivelsen nederst på siden) men den er med tiden blitt ekstinkt.

### Oversetter

Hans gravmæle i katedralen i Łowicz, datert til 1580 Han var også en oversetter og protektor av mange liberale tenkere under den polske renessanse, blant dem Andrzej Frycz Modrzewski og Jakub Wujek.

Referanser
----------

1. ↑   Gemeinsame Normdatei, GND-ID 13242665X, besøkt 14. august 2015[Hentet fra Wikidata]
2. ↑  Po-Chia Hsia, R. (1998), *The World of Catholic Renewal 1540-1770*, ISBN 9780521445962, 0521445965,
3. ↑   *Catholic Encyclopædia*,
4. 1 2   *Historia Ameryka*,
5. ↑  Reinhold Cramer: *Geschichte der Lande Lauenburg und Bütow*. Teil I, Königsberg 1858, s. 183.
6. ↑   *Table of Contents*, University of Mannheim,
7. ↑  «J», *Poland Information*, University of Buffalo, arkivert fra originalen on 2006-05-05,
8. ↑  Prokop, Krzysztof Rafał: Sukcesja święceń biskupich pastrzy Kościoła Legnickiego. Szkice Legnickie, XXVIII (2007), 317-328
9. ↑   *Sacred Texts*,
10. ↑   *Opoka*,
11. ↑   *Biblia*, Opoka,

|  |  |
| --- | --- |
| Oppslagsverk/autoritetsdata | Catholic-Hierarchy **·** Deutsche Biographie **·** VIAF **·** GND **·** LCCN **·** ISNI **·** SUDOC
 |